Tepalai ir tepalų (alyvos) filtrai leidžia metalams trintis tarpusavyje nepažeidžiant jų paviršių. Be tepalų, detalių trintis sukurtų didelę kaitrą, todėl variklyje esančios detalės paprasčiausiai išsilydytų. Nekeičiami arba ne laiku keičiami tepalai bei filtrai galiausiai užsiterštų, pakeistų konsistenciją ir nebeatliktų sutepimo funkcijos. Galiausiai variklis būtų pažeistas ir nustotų tinkamai funkcionuoti. Nemažai vairuotojų vis dar nepakankamai atsakingai žiūri į tepalų keitimo dažnį, yra manoma, jog tepalus galima keisti kas 15’000km ar net vėliau, todėl pradelstas tepalų ir filtrų keitimas lemia trumpėjantį variklio veikimo laikotarpį net ir to nepastebint iš karto. Tik kokybiška variklio alyva ir laiku atliekamas alyvos ir filtrų keitimas gali užtikrinti ilgaamžį ir tikslų variklio darbą bei patikimumą.